CELEX: 31988R2279
Language: el
Date: 1988-07-25 00:00:00
Title: Κανονισμός (ΕΟΚ) αριθ. 2279/88 της Επιτροπής της 25ης Ιουλίου 1988 για λεπτομέρειες εφαρμογής του κανονισμού (ΕΟΚ) αριθ. 2181/88 του Συμβουλίου

Avis juridique important

|

31988R2279

Κανονισμός (ΕΟΚ) αριθ. 2279/88 της Επιτροπής της 25ης Ιουλίου 1988 για λεπτομέρειες εφαρμογής του κανονισμού (ΕΟΚ) αριθ. 2181/88 του Συμβουλίου  

Επίσημη Εφημερίδα αριθ. L 200 της 26/07/1988 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 2279/88 ΤΗΣ ΕΠΙΤΡΟΠΗΣ  της 25ης Ιουλίου 1988  για λεπτομέρειες εφαρμογής του κανονισμού (ΕΟΚ) αριθ. 2181/88 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2181/88 του Συμβουλίου της 18ης Ιουλίου 1988, που επιτρέπει τη μεταποίηση σε αλκοόλη των νεκταρίνιων και των brugnons που αποσύρονται από την αγορά κατά τη διάρκεια της περιόδου 1988 (1), και ιδίως το άρθρο 2,  Εκτιμώντας:  ότι ο κανονισμός (ΕΟΚ) αριθ. 2181/88 κατέστησε εφαρμόσιμες έως το τέλος της παρούσας περιόδου, για τα νεκταρίνια και τα brugnons τις διατάξεις του άρθρου 21 παράγραφος 1 στοιχείο β) του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (2), όπως τροποποιήθηκε τελευταία από τον κανονισμό (ΕΟΚ) αριθ. 2238/88 (3)·  ότι οι λεπτομέρειες εφαρμογής αυτού του άρθρου 21 παράγραφος 1 στοιχείο β) έχουν καθοριστεί από τους κανονισμούς (ΕΟΚ) αριθ. 1561/70 της Επιτροπής της 31ης Ιουλίου 1970 περί του καθορισμού των προϋποθέσεων για την ανάθεση των εργασιών αποστάξεως ορισμένων οπώρων που αποσύρονται από την αγορά (4), από τον κανονισμό (ΕΟΚ) αριθ. 1562/70 της Επιτροπής της 31ης Ιουλίου 1970, περί καθορισμού των όρων για την παραχώρηση ορισμένων οπωρών που αποσύρονται από την αγορά στις βιομηχανίες αποστάξεως (5) και από τον κανονισμό (ΕΟΚ) αριθ. 55/72 της Επιτροπής της 12ης Ιανουαρίου 1972 περί των όρων προσκλήσεως υποβολής προσφορών για τη διάθεση των οπωροκηπευτικών τα οποία αποσύρθηκαν από την αγορά (6), όπως τροποποιήθηκε τελευταία από τον κανονισμό (ΕΟΚ) αριθ. 1632/84 (7)·  ότι θα πρέπει να υπαχθούν σ' αυτές τις λεπτομέρειες εφαρμογής, mutatis mutandis, οι εργασίες αποστάξεως που πραγματοποιούνται στα πλαίσια του κανονισμού (ΕΟΚ) αριθ. 2181/88 ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανονισμοί (ΕΟΚ) αριθ. 1561/70, (ΕΟΚ) αριθ. 1562/70 και (ΕΟΚ) αριθ. 55/72 εφαρμόζονται, mutatis mutandis, στις εργασίες αποστάξεως των νεκταρίνιων και των brugnons που πραγματοποιούνται στα πλαίσια του κανονισμού (ΕΟΚ) αριθ. 2181/88.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 191 της 22. 7. 1988, σ. 12.  (2) ΕΕ αριθ. L 118 της 20. 5. 1972, σ. 1.  (3) ΕΕ αριθ. L 198 της 26. 7. 1988, σ. 1.  (4) ΕΕ αριθ. L 169 της 1. 8. 1970, σ. 63.  (5) ΕΕ αριθ. L 169 της 1. 8. 1970, σ. 67.  (6) ΕΕ αριθ. L 9 της 12. 1. 1972, σ. 1.  (7) ΕΕ αριθ. L 154 της 9. 6. 1984, σ. 25.